钦定古今图书集成/明伦汇编/氏族典/第163卷 > 《廖用贤尚友录》 > 桓谦
## 钦定古今图书集成/明伦汇编/氏族典/第163卷 > 《廖用贤尚友录》 > 桓谦

按《晋书桓彝传》：“彝子冲，冲子谦，字敬祖，初以父功封
宜阳县开国侯，累迁辅国将军。孙恩之乱，出奔无锡，
征拜尚书骠骑大将军。元兴初，朝廷将伐元，以谦父
冲有遗惠于荆楚，惧人情向背，乃用谦为西中郎将、
荆州刺史。元既用事，以谦为尚书左仆射，领吏部。谦
兄弟显列，元甚倚仗之，而内不能善也。元篡位，复领”
扬州刺史。及桓振作乱，谦保护乘舆，颇有功焉。振败，
谦奔姚兴。先是，谯纵称藩于姚兴，乃表兴请谦共顺
流东下，兴遣之。后与纵俱下，刘道规破斩之。